50 Jaar gelede in Die Burger | 12 Oktober 1971 | Netwerk24
50 Jaar gelede in Die Burger | 12 Oktober 1971
Leuenaars soek bose oorlog: Die leuenpropaganda teen Suid-Afrika gaan, as dit nie deur verstandige optrede verhinder word nie, 'n oorlog ontketen wat in boosheid erger sal wees as elke ander oorlog ooit in Afrika, het genl. R. C. Hiemstra, Kommandant-generaal van die weermag, gisteraand gewaarsku.
SA se vyande faal in VVO: Die vier lande wat Suid-Afrika weens sy beweerde skending van Zambië se grondgebied deur die veiligheidsraad wou laat veroordeel, het gisteraand van plan verander nadat hulle besef het hulle gaan nie genoeg steun in die Raad kry nie.
Britte vang hul eie spioen: Brittanje het nog 'n verdagte spioen aangekeer, hierdie keer 'n man uit eie geledere. Hy is Michael Hinchliffe, 'n 39-jarige klerk in die departement van buitelandse sake. Hy is gister daarvan beskuldig dat hy in Khartoem, Soedan, met spioenasie-bedrywighede besig was.